钦定古今图书集成/理学汇编/学行典/第177卷 > 礼记 > 《玉藻》
## 钦定古今图书集成/理学汇编/学行典/第177卷 > 礼记 > 《玉藻》

亲在，行礼于人，称“父。”人或赐之，则称“父”拜之。

〈陈注〉方氏曰：“不敢私交，不敢私受故也。”

又

父命呼，唯而不诺，手执业则投之，食在口，则吐之，走
而不趋。

又

亲老，出不易方，复不过时，亲癠，色容不盛，此孝子之
疏节也。

〈陈注〉《易方》则恐召己而莫知所在。“过时”则恐失期而贻亲之忧。癠，病也。《疏节》谓常行疏略之礼而已，非大节也。